(4) การประกอบธุรกิจของแต่ละสายผลิตภัณฑ์

การประกอบธุรกิจถ่านหิน

ลักษณะของถ่านหิน

ถ่านหินเป็นเชื้อเพลิงธรรมชาติชนิดหนึ่งประกอบด้วยสารที่ระเหยได้ชนิดต่างๆ
ความชื้นและแร่ธาตุที่สำคัญคือ คาร์บอน (CARBON)ซึ่งเป็นส่วนที่จะเผาไหม้ได้
เมื่อสารระเหยและความชื้นถูกขับไล่ออกไปจะมีขี้เถ้าจำนวนเล็กน้อยเหลืออยู่หลังจากเผาไหม้แล้ว
ถ่านหินสามารถจัดแบ่งตามคุณภาพโดยพิจารณาค่าความร้อน (CALORIFIC VALUE)
ปริมาณสารระเหย (VOLATILE MATTER) และปริมาณคาร์บอนคงที่ (FIXED CARBON)
เรียงลำดับจากคุณภาพที่ดีที่สุดได้ 4 กลุ่มคือ (1) ANTRACITE, (2) BITUMINOUS, (3)
SUB-BITUMINOUS และ (4) LIGNITE สำหรับถ่านหินที่สำรวจพบ
และพัฒนาขึ้นมาใช้ในอุตสาหกรรมอย่างแพร่หลายในประเทศไทยจะเป็นประเภทถ่านลิกไนต์
ส่วนถ่านหินที่นำเข้าจากต่างประเทศส่วนใหญ่เป็นประเภท
BITUMINOUSซึ่งมีค่าความร้อนสูงกว่าถ่านลิกไนต์ที่ผลิตในประเทศ

คุณสมบัติถ่านหินที่ใช้เป็นเกณฑ์ในการกำหนดราคาซื้อขายโดยปกติจะประกอบด้วยค่าความร้อน
(CALORIFIC VALUE) ปริมาณความชื้น (MOISTURE) ปริมาณสารระเหย (VOLATILE MATTER)
ปริมาณคาร์บอนคงที่ (FIXED CARBON) ปริมาณขี้เถ้า (ASH) ปริมาณกำมะถัน (SULPHUR)
และขนาดของก้อนแร่ (SIZE) ที่ผลิตออกจำหน่าย

การผลิตถ่านหิน

ถ่านหินเกิดจากการสะสมตัวของซากพืชที่ทับถมอยู่ในหนอง คลอง บึงเป็นเวลานานนับล้านปี
และค่อยๆ จมตัวลงใต้ผิวดินจนซากพืชกลายสภาพมาเป็นถ่านหิน
โดยผลของการเปลี่ยนแปลงของผิวโลก และขบวนการตามธรรมชาติในช่วงหลายล้านปีที่ผ่านมา
ดังนั้นการที่จะนำถ่านหินขึ้นมาใช้จึงต้องมีการสำรวจค้นหาโดยการศึกษาข้อมูลทางธรณีวิทยาใต้ผิวดิน
เพื่อให้ทราบถึงความหนาของชั้นถ่านหิน ขอบเขตพื้นที่การกระจายตัวของแหล่งถ่านหิน
คุณภาพทางเคมี และปริมาณสำรองในเชิงพาณิชย์
ซึ่งจะใช้เป็นข้อมูลในการตัดสินใจเพื่อพัฒนาแหล่งถ่านหินดังกล่าวต่อไป
ดังนั้นการผลิตถ่านหินจึงแบ่งออกได้เป็น 3 ขั้นตอนใหญ่ ดังนี้

(1) การสำรวจ :
เริ่มตั้งแต่การศึกษาข้อมูลธรณีวิทยาผิวดินและโครงสร้างทางธรณีวิทยาเพื่อกำหนดพื้นที่เป้าหมายในเบื้องต้นแล้วทำการเจาะสำรวจ
(SCOUT DRILLING) เพื่อศึกษาการสะสมตัวของชั้นดิน
หินและโครงสร้างทางธรณีวิทยาของพื้นที่เพื่อให้แน่ใจว่ามีถ่านหินสะสมตัวอยู่
รวมทั้งประเมินคุณภาพและปริมาณสำรองของถ่านหินในเชิงพาณิชย์ประกอบการตัดสินใจที่จะพัฒนาแหล่งถ่านหินดังกล่าวเพื่อเปิดการทำเหมืองต่อไป

(2) การทำเหมือง : ก่อนจะเปิดการทำเหมืองจำเป็นต้องทำการเจาะสำรวจในขั้นละเอียด
(DETAIL DRILLING) เพื่อหาข้อมูลรายละเอียดต่างๆ ของพื้นที่ ได้แก่
ปริมาณสำรองและคุณภาพในแต่ละระดับของการวางตัวของชั้นถ่านหินรวมทั้งชั้นดินที่ปิดทับอยู่
ข้อมูลที่ได้จะถูกนำมาใช้ในการกำหนดแผนแม่บทในการทำเหมือง (MINE MASTER PLAN)
ซึ่งจะรวมถึงการศึกษาต้นทุนและวิธีการเปิดเหมืองตลอดจนศึกษาปริมาณและบริเวณที่จะขุดขนส่งหน้าดินหรือถ่านหินในแต่ละขั้นตอนและการเลือกเครื่องจักรเครื่องมือที่เหมาะสมกับการทำเหมืองด้วย

(1) แต่งแร่ :
    ถ่านหินที่ขุดได้จากการทำเหมืองจะต้องผ่านการแต่งแร่เพื่อให้ได้ถ่านหินที่มีคุณภาพตรงตามความต้องการของผู้ใช้หรือลูกค้า
    ซึ่งมีขั้นตอนตั้งแต่บด ย่อย คัดขนาด รวมทั้งคัดสิ่งเจือปนออก โดยการร่อน และล้างเป็นต้น

นโยบายการกำหนดราคาถ่านหิน

ราคาขายถ่านหินจะกำหนดตามค่าความร้อนเป็นหลักเช่นเดียวกับการกำหนดราคาขายเชื้อเพลิงชนิดอื่น
ราคาขายถ่านหินสำหรับลูกค้าแต่ละรายจะแตกต่างกันไปขึ้นอยู่กับปัจจัยต่างๆ คือปริมาณที่สั่งซื้อ
ข้อกำหนดด้านคุณภาพ เช่น ค่าความร้อน ระยะเวลาชำระเงินและเงื่อนไขอื่นที่ลูกค้ากำหนด
ซึ่งปัจจัยดังกล่าวจะเป็นตัวกำหนดราคาขายถ่านหินสำหรับลูกค้าทุกรายโดยเสมอภาคกัน
การกำหนดราคาขายถ่านหินที่นำเข้าจากต่างประเทศขึ้นอยู่กับการตกลงของลูกค้าแต่ละรายซึ่งอาจจะเป็นราคา
FOB หรือ CIF หรือราคาส่งถึงโรงงานของผู้ซื้อ เป็นต้น

การจัดจำหน่าย

วิธีการจัดจำหน่ายถ่านหินในประเทศจะจำหน่ายให้กับลูกค้าหรือผู้ใช้โดยตรงโดยไม่ผ่านพ่อค้าคนกลาง
ส่วนการขายถ่านหินในต่างประเทศจะจำหน่ายให้ลูกค้าหรือผู้ใช้โดยตรงและขายผ่านพ่อค้าคนกลางด้วย
ส่วนใหญ่จะขายเป็นเงินเชื่อ ซึ่งบริษัทฯ
จะพิจารณาให้เครดิตเฉพาะลูกค้ารายใหญ่ที่มีการซื้อขายกันมานานหลายปีและมีฐานะการเงินมั่นคงเท่านั้น
ส่วนลูกค้าที่เพิ่งจะเริ่มทำการซื้อขายกันครั้งแรก บริษัทฯ จะให้ลูกค้าเปิด LETTER OF CREDIT
(L/C) ซึ่งตั้งแต่เปิดกิจการในปี 2528 จนถึงปัจจุบันบริษัทฯ
ประสบปัญหาหนี้สูญจากการจำหน่ายถ่านหินน้อยมาก

กลยุทธ์ในการแข่งขัน

บริษัทฯ
จะเน้นการให้บริการและการควบคุมคุณภาพถ่านหินเป็นกลยุทธ์หลักในการแข่งขันแทนการใช้กลยุทธ์ด้านราคา
นอกจากนี้บริษัทฯ ยังได้พัฒนาวิธีการผลิตถ่านหินให้ได้คุณภาพดี
โดยการนำเทคโนโลยีที่ทันสมัยมาพัฒนาระบบการผลิตถ่านหินอย่างสม่ำเสมอ

ภาวะการแข่งขัน

ธุรกิจการจำหน่ายถ่านหินในประเทศเป็นธุรกิจที่มีผู้ประกอบการน้อยราย (OLIGOPOLY MARKET)
โดยลูกค้าที่เป็นกลุ่มโรงงานอุตสาหกรรมขนาดใหญ่ จะมีคู่แข่งขันที่สำคัญคือบริษัท บ้านปู จำกัด
(มหาชน) ส่วนลูกค้าที่เป็นกลุ่มโรงงานอุตสาหกรรมขนาดกลางและเล็กจะมีคู่แข่งขันที่สำคัญคือ บริษัท
ยูนิคไมนิ่ง เซอร์วิสเซส จำกัด (มหาชน), บริษัท เอเซียกรีน เอนเนอจี จำกัด (มหาชน)
และบริษัท เอ็นเนอร์ยี่ เอิร์ธ จำกัด (มหาชน) โดยบริษัทฯ
มีเหมืองถ่านหินที่มีคุณภาพสูงเป็นของตนเองและยังมีปริมาณสำรองในเชิงพาณิชย์อีกหลายสิบปี
จึงมีจุดแข็งและศักยภาพในการแข่งขันที่เพียงพอ

แนวโน้มอุตสาหกรรม

ถ่านหินสามารถที่จะนำมาใช้ทดแทนเชื้อเพลิงประเภทอื่นได้เกือบทุกชนิดขึ้นอยู่กับความยากง่ายในการใช้งานและปริมาณความต้องการพลังงานความร้อนเป็นสำคัญ
โดยแนวโน้มการใช้ถ่านหินในปีต่อๆ ไปยังคงขยายตัวเพิ่มขึ้น
เนื่องจากราคาน้ำมันเชื้อเพลิงอื่นยังมีราคาแพงกว่าถ่านหินมาก โดยราคาถ่านหินในปี 2555
ตกต่ำลงมามาก คาดว่าราคาถ่านหินน่าจะปรับตัวสูงขึ้นได้ในช่วงครึ่งหลังของปี 2556
ทั้งนี้ตามภาวะเศรษฐกิจของโลกที่คาดว่าจะค่อยๆ ฟื้นตัวดีขึ้น

[]

การจัดหาผลิตภัณฑ์

+--------------------------------------------------+-----+-----+-----+
| การผลิตถ่านหินในช่วง 3 ปี ที่ผ่านมา                      | (ห  |     |     |
|                                                  | น่วย |     |     |
|                                                  | :   |     |     |
|                                                  | พัน  |     |     |
|                                                  | ตัน) |     |     |
+--------------------------------------------------+-----+-----+-----+
|                                                  | 2   | 2   | 2   |
|                                                  | 553 | 554 | 555 |
+--------------------------------------------------+-----+-----+-----+
| กำลังการผลิตถ่านหิน                                  |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 2,  | 2,  | 3,  |
| INDONESIA                                        | 500 | 500 | 000 |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | 1,  | 2,  | 2,  |
|                                                  | 500 | 000 | 500 |
+--------------------------------------------------+-----+-----+-----+
| ปริมาณการผลิตถ่านหินในแต่ละปี                          |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 2,  | 2,  | 2,  |
| INDONESIA                                        | 087 | 347 | 997 |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | 1,  | 1,  | 2,  |
|                                                  | 153 | 840 | 407 |
+--------------------------------------------------+-----+-----+-----+
| (ผลิตถ่านหินออกจำหน่ายในไตรมาสที่ 3/2552)              |     |     |     |
+--------------------------------------------------+-----+-----+-----+
| ปริมาณถ่านหินสำรองคงเหลือ ณ วันสิ้นปี                    |     |     |     |
+--------------------------------------------------+-----+-----+-----+
| -   เหมืองถ่านหินในประเทศอินโดนีเซีย                   |     |     |     |
+--------------------------------------------------+-----+-----+-----+
| - แหล่งที่ 1 : ดำเนินการโดย PT. LANNA HARITA         | 72, | 70, | 67, |
| INDONESIA                                        | 787 | 440 | 443 |
+--------------------------------------------------+-----+-----+-----+
| - แหล่งที่ 3 : ดำเนินการโดย PT. SINGLURUS PRATAMA    | 52, | 50, | 48, |
|                                                  | 531 | 691 | 284 |
+--------------------------------------------------+-----+-----+-----+
| หมายเหตุ : (1) เหมืองถ่านหินแหล่งที่ 1 ซึ่งดำเนินการโดย    |     |     |     |
| PT. LANNA HARITA INDONESIA                       |     |     |     |
| ได้ปรับปรุงปริมาณสำรองคงเหลือเพิ่มขึ้นหลังจ                |     |     |     |
| ากได้ทำการศึกษาและตรวจสอบปริมาณสำรองถ่านหินตามมาตรฐาน |     |     |     |
| JORC CODE แล้วในปี 2554                            |     |     |     |
|                                                  |     |     |     |
|   (2) เหมืองถ่านหินแหล่งที่ 2 ซึ่งดำเนินการโดย PT. CITRA  |     |     |     |
|   HARITA MINERAL                                 |     |     |     |
|                                                  |     |     |     |
| ได้หยุดการทำเหมืองเนื่องจากศาลฎีกาสั่งเพิกถอนสัมปทานเมื่อวันที่ |     |     |     |
|   17 กรกฎาคม 2551                                |     |     |     |
|   ขณะนี้อยู่ระหว่างจดทะเบียนเลิกบริษัทและชำระบัญชี          |     |     |     |
|                                                  |     |     |     |
|   (3) เหมืองถ่านหินแหล่งที่ 3 ซึ่งดำเนินการโดย PT.        |     |     |     |
|   SINGLURUS PRATAMA                              |     |     |     |
|   ได้ปรับปรุงปริมาณสำรองคงเหลือเพิ่มเติมหลังจ             |     |     |     |
| ากได้ทั้งการศึกษาและตรวจสอบปริมาณสำรองถ่านหินตามมาตรฐาน |     |     |     |
|   Standard National of Indonesia Guideines (SNI) |     |     |     |
+--------------------------------------------------+-----+-----+-----+

การประกอบธุรกิจเอทานอลเป็นเชื้อเพลิง

เอทานอลหรือเรียกอีกชื่อหนึ่งว่า เอทิลแอลกอฮอล์
คือแอลกอฮอล์ที่ได้จากการแปรรูปพืชผลทางเกษตรประเภทแป้งและน้ำตาล เช่น มันสำปะหลัง,อ้อย,
กากน้ำตาล, ข้าวโพด เป็นต้น โดยผ่านกระบวนการย่อยสลาย และหมักเพื่อเปลี่ยนแป้งเป็นน้ำตาล
และกลั่นเป็นแอลกอฮอล์จนได้ความบริสุทธิ์ถึง 99.5% โดยปริมาตร ทั้งนี้เอทานอลมีสูตรโมเลกุล
C₂H₅OH มีจุดเดือดประมาณ 78 องศาเซลเซียส คุณสมบัติโดยทั่วไปเป็นของเหลวใส ไม่มีสี
ติดไฟง่าย เป็นเชื้อเพลิงที่มีค่าออกเทนสูง เนื่องจากมีออกซิเจนสูงถึง 35%
ดังนั้นหากนำเอาเอทานอลไปผสมกับน้ำมันเบนซินในอัตราส่วนที่เหมาะสมแล้วจะได้น้ำมันเชื้อเพลิงสะอาดที่เผาไหม้ได้สมบูรณ์ขึ้น
และช่วยลดมลพิษทางอากาศ โดยลดปริมาณสารประกอบไฮโดรคาร์บอน คาร์บอนมอนนอกไซด์ (CO)
และคาร์บอนไดออกไซด์ (CO₂) ซึ่งเป็นปัจจัยหลักที่ก่อให้เกิดสภาวะเรือนกระจกในชั้นบรรยากาศ
(GREEN HOUSE EFFECT) รวมทั้งลดควันดำ สารอะโร
เมติกส์และสารประกอบเบนซินซึ่งจะส่งผลดีต่อสิ่งแวดล้อม

เอทานอลเป็นสารเคมีที่สามารถใช้ทดแทนสาร MTBE (METHYL TERTIARY BUTYL ETHER)
ซึ่งเป็นสารปรุงแต่งเพื่อเพิ่มค่าออกเทน (OCTANE) ในน้ำมันเบนซิน โดยสาร MTBE
มีข้อเสียตรงที่ก่อให้เกิดคาร์บอนมอนนอกไซด์ในชั้นบรรยากาศอีกทั้งก่อให้เกิดสารตกค้างและปนเปื้อนกับน้ำใต้ดิน
ซึ่งหลายประเทศประกาศห้ามใช้แล้ว เนื่องจากก่อให้เกิดมลพิษทางอากาศ
และที่สำคัญประเทศไทยต้องจ่ายเงินเพื่อนำเข้าสาร MTBE ปีละหลายพันล้านบาท

การผลิตเอทานอลเป็นเชื้อเพลิง

กรรมวิธีการผลิตเอทานอลขึ้นอยู่กับวัตถุดิบและสารประกอบเอทานอลที่ต้องการแตกต่างกันออกไป
ซึ่งสามารถจำแนกตามประเภทวัตถุดิบได้ 3 ประเภท ดังนี้

(1) วัตถุดิบประเภทแป้ง ได้แก่ ผลผลิตทางการเกษตรพวกธัญพืช เช่น ข้าวเจ้า ข้าวสาลี ข้าวโพด
    ข้าวฟ่าง และพืชหัว เช่น มันสำปะหลัง มันฝรั่ง เป็นต้น

(2) วัตถุดิบประเภทน้ำตาล ได้แก่ อ้อย กากน้ำตาล บีทรูท เป็นต้น

(3) วัตถุดิบประเภทเส้นใย ซึ่งส่วนใหญ่เป็นผลพลอยได้จากผลผลิตทางการเกษตร เช่น ฟางข้าว
    ชานอ้อย ซังข้าวโพด รวมทั้งของเสียจากโรงงานอุตสาหกรรม เช่น
    ของเสียจากโรงงานกระดาษ เป็นต้น

บริษัท ไทย อะโกร เอ็นเนอร์ยี่ จำกัด (มหาชน) ผลิตเอทานอลเพื่อใช้เป็นเชื้อเพลิง
โดยใช้กากน้ำตาลและมันสำปะหลังเป็นวัตถุดิบหลักโดยมีขั้นตอนการผลิตที่สำคัญ 4 ขั้นตอน ดังนี้

การบำบัดน้ำเสียจากกระบวนการผลิตเอทานอลเป็นเชื้อเพลิง

(1) น้ำเสียจากกระบวนการผลิตเอทานอลจากกากน้ำตาล
    จะถูกนำไปบำบัดด้วยระบบบำบัดแบบไม่ใช้อากาศ (ANAEROBIC DIGESTOR)
    โดยระบบนี้จะทำการบำบัดน้ำเสียและผลิตก๊าซชีวภาพ (BIOGAS)
    เพื่อนำไปใช้เป็นเชื้อเพลิงทดแทนน้ำมันเตาสำหรับหม้อไอน้ำ
    (BOILER)ซึ่งทำให้ประหยัดการใช้เชื้อเพลิงได้มากและเป็นผลดีกับสิ่งแวดล้อม
    โดยน้ำเสียที่ผ่านการบำบัดจะถูกระบายสู่บ่อตกตะกอนเพื่อลดปริมาณของแข็งที่แขวนลอยในน้ำแล้วส่งต่อไปยังบ่อกักเก็บน้ำขนาดใหญ่เพื่อนำไปใช้เป็นน้ำชลประทานสำหรับการเกษตร
    เช่น ไร่อ้อย, ไร่มันสำปะหลัง เป็นต้น

(2) น้ำเสียจากกระบวนการผลิตเอทานอลจากมันสำปะหลังจะถูกสูบและส่งไปยังระบบผลิตก๊าซชีวภาพ
    (BIOGAS) โดยขั้นแรกจะเป็นการลดอุณหภูมิของน้ำเสียด้วยระบบ Heat Exchanger
    ก่อนจะส่งไปพักในบ่อ Equalizing แล้วจึงส่งต่อไปยังระบบบำบัดแบบ Up flow
    Anaerobic Sludge Blanket (UASB) ซึ่งเป็นระบบบำบัดน้ำเสียแบบไร้อากาศ
    เพื่อผลิตก๊าซชีวภาพสำหรับนำไปใช้เป็นเชื้อเพลิงทดแทนน้ำมันเตาสำหรับหม้อไอน้ำ (Boiler)
    ซึ่งทำให้ประหยัดการใช้เชื้อเพลิงได้มากและเป็นผลดีกับสิ่งแวดล้อม
    สำหรับน้ำเสียที่ผ่านการบำบัดจากระบบ UASB
    แล้วจะถูกส่งต่อไปยังบ่อตกตะกอนและบ่อผึ่งต่อไป

นโยบายการกำหนดราคาเอทานอล

ภาครัฐโดยสำนักงานนโยบายและแผนพลังงาน (สนพ.) กระทรวงพลังงาน
จะเป็นผู้กำหนดราคาเอทานอลอ้างอิงเพื่อใช้เป็นเกณฑ์มาตรฐานในการเจรจาต่อรองระหว่างผู้ซื้อและผู้ขาย
โดยสูตรการคำนวณราคาเอทานอลอ้างอิงในปี 2555
เป็นราคาเฉลี่ยถ่วงน้ำหนักตามปริมาณและราคาเอทานอลที่มีการซื้อขายจริงแต่รัฐบาลมีนโยบายให้กระทรวงพลังงานช่วยส่งเสริมการผลิตเอทานอลจากมันสำปะหลังให้มากขึ้น
โดย สนพ.ได้กำหนดสัดส่วนการใช้เอทานอลที่ผลิตจากกากน้ำตาลและ มันสำปะหลังเป็นร้อยละ 62
และ 38 จากเดิมประมาณร้อยละ 80 และ 20
ตามลำดับทั้งนี้ได้กำหนดสูตรการคำนวณราคาเอทานอลอ้างอิงใหม่เริ่มตั้งแต่เดือนมกราคมถึงธันวาคม
2556 ดังนี้

โดยที่ P_(Eth) คือ ราคาเอทานอลอ้างอิงเป็นบาทต่อลิตรซึ่งจะประกาศทุกวันที่ 1 ของเดือน

P_(mol) คือ
ราคาเอทานอลที่ผลิตจากกากน้ำตาลเป็นบาทต่อลิตรที่ผู้ผลิตขายให้กับบริษัทผู้ค้าน้ำมันตามมาตรา 7
แห่งพระราชบัญญัติการค้าน้ำมันเชื้อเพลิง

P_(cas) คือ
ราคาเอทานอลที่ผลิตจากมันสำปะหลังเป็นบาทต่อลิตรที่ผู้ผลิตขายให้กับบริษัทผู้ค้าน้ำมันตามมาตรา 7
แห่งพระราชบัญญัติการค้าน้ำมันเชื้อเพลิง

การจัดจำหน่ายเอทานอล

เอทานอลที่ใช้เป็นเชื้อเพลิงเป็นแอลกอฮอล์บริสุทธิ์ 99.5%โดยปริมาตรซึ่งจะต้อง
denatureเป็นเอทานอลแปลงสภาพ (DENATURED ETHANOL) โดยผสมน้ำมันเบนซินออกเทน 91
จำนวน 0.5% เพื่อจำหน่ายให้กับบริษัทผู้ค้าน้ำมัน ตามมาตรา 7
แห่งพระราชบัญญัติการค้าน้ำมันเชื้อเพลิงและตามข้อกำหนดในการยกเว้นภาษีสรรพสามิต
โดยบริษัทผู้ค้าน้ำมันจะนำเอทานอลที่ซื้อไปผสมกับน้ำมันเบนซินในอัตราส่วนผสม 10%, 20%, หรือ
85% เป็นน้ำมันแก๊สโซฮอล์ E10, E20 หรือ E85
โดยลูกค้าเป็นผู้รับผิดชอบการขนส่งเอทานอลที่ซื้อเองเป็นส่วนใหญ่ และมีบางรายที่บริษัทฯ
เป็นผู้รับผิดชอบขนส่งเอทานอลที่ซื้อให้จนถึงคลังเก็บน้ำมันของลูกค้าซึ่งส่วนใหญ่จะขายเป็นเงินเชื่อโดยลูกค้าเป็นบริษัทน้ำมันขนาดใหญ่ที่มีความมั่นคงทางการเงินสูง
จึงไม่มีความเสี่ยงจากการที่ลูกค้าจะไม่ชำระหนี้ในอนาคต

กลยุทธ์ในการแข่งขัน

เน้นการให้บริการและการควบคุมคุณภาพสินค้าเป็นกลยุทธ์ที่สำคัญที่ทำให้ได้รับความไว้วางใจจากลูกค้า
และทำให้สามารถครอบครองตลาดไว้ได้เป็นส่วนใหญ่

ภาวการณ์แข่งขัน

เมื่อพิจารณาอุปสงค์เอทานอลในปี 2555
ปรากฏว่าปริมาณความต้องการใช้เอทานอลในประเทศโดยเฉลี่ยอยู่ที่ประมาณ 1.4
ล้านลิตรต่อวันซึ่งเป็นปริมาณที่ค่อนข้างต่ำคิดเป็นร้อยละ 43
ของอุปทานเอทานอลที่สามารถผลิตได้ทั้งอุตสาหกรรมทำให้เกิดภาวะเอทานอลล้นตลาด (EXCESS
SUPPLY)
โดยมีผู้ประกอบการเอทานอลบางรายแก้ไขปัญหาด้วยการส่งออกเอทานอลไปจำหน่ายยังต่างประเทศโดยมีปริมาณเอทานอลที่ส่งออกในปี
2555 เพิ่มขึ้นมากกว่า 2 เท่าจากปี 2554 ที่มีการส่งออกประมาณ 140 ล้านลิตร

สำหรับปริมาณเอทานอลที่ป้อนเข้าสู่ตลาดในปี 2555นั้น
มาจากโรงงานผลิตเอทานอลที่เปิดดำเนินการแล้วจำนวน 19 แห่ง
คิดเป็นกำลังการผลิตเอทานอลรวมทั้งสิ้น 3.24 ล้านลิตรต่อวันคาดว่าปี2556จะมีโรงงาน
ผลิตเอทานอลเปิดดำเนินการอีก
5แห่งส่วนใหญ่เป็นโรงงานผลิตเอทานอลที่ใช้มันสำปะหลังเป็นวัตถุดิบคิดเป็นกำลังการผลิตเอทานอลรวมทั้งสิ้น
1.34 ล้านลิตรต่อวัน ทำให้กำลังการผลิตเอทานอลในประเทศเพิ่มขึ้นเป็น 4.58ล้านลิตรต่อวันในปี
2556
แต่ปริมาณการผลิตเอทานอลที่เกิดขึ้นจริงขึ้นอยู่กับปริมาณความต้องการใช้เอทานอลและราคาเป็นสำคัญ

แนวโน้มของอุตสาหกรรม

คาดว่าปริมาณความต้องการใช้เอทานอลเพื่อผสมเป็นน้ำมันแก็สโซฮอล์ในปี 2556
จะเพิ่มขึ้นอย่างน้อย 400,000 ลิตรต่อวันรวมแล้วจะมีความต้องการใช้เอทานอลประมาณ
1,800,000 ถึง 2,000,0000 ลิตรต่อวัน
โดยมีปัจจัยสนับสนุนที่สำคัญคือรัฐบาลได้ประกาศยกเลิกการจำหน่ายน้ำมันเบนซิน 91 ตั้งแต่วันที่ 1
มกราคม 2556 เป็นต้นไป

แนวโน้มราคาเอทานอลในปี 2556
คาดว่าจะปรับตัวเพิ่มสูงขึ้นตามอุปสงค์ที่เพิ่มขึ้นและตามราคาวัตถุดิบกากน้ำตาลและมันสำปะหลังที่มีแนวโน้มปรับตัวเพิ่มสูงขึ้น
โดยเฉพาะกากน้ำตาลที่คาดว่าปริมาณอ้อยจะมีผลผลิตต่ำกว่าปี 2555
ซึ่งจะส่งผลให้กากน้ำตาลที่เป็นผลพลอยได้จากขบวนการผลิตน้ำตาลมีปริมาณลดลงและมีการปรับราคาเพิ่มขึ้น
ส่วนมันสำปะหลังรัฐบาลมีนโยบายรับจำนำเพื่อแทรกแซงตลาดซึ่งจะส่งผลให้ราคามันสำปะหลังเพิ่มสูงขึ้นเช่นกัน

ความรับผิดชอบต่อสังคมและสิ่งแวดล้อม

บริษัท ลานนารีซอร์สเซส จำกัด (มหาชน)
และบริษัทในเครือมิได้ละเลยจิตสำนึกและความรับผิดชอบที่มีต่อสังคมชุมชนและสิ่งแวดล้อม
การทำเหมืองถ่านหินของบริษัทย่อยจะต้องปฏิบัติตามแผนผังโครงการทำเหมืองและรายงานผลกระทบสิ่งแวดล้อม(ENVIRONMENTAL
IMPACT ANALYSIS STUDY) ที่ได้รับการอนุมัติจากหน่วยราชการ
และจัดให้มีการฟื้นฟูสภาพพื้นที่เพื่อปรับปรุงสภาพแวดล้อมและระบบนิเวศวิทยาภายหลังการทำเหมืองให้อยู่ในสภาพที่ดี
ด้วยการปลูกต้นไม้ที่มีคุณค่าเชิงอนุรักษ์และมีการปรับปรุงพื้นที่เพื่อใช้ในกิจกรรมต่างๆ เช่น
พื้นที่เพื่อการเกษตร อ่างเก็บน้ำ การอยู่อาศัย เป็นต้น

PT. LANNA HARITA INDONESIA (LHI) และ PT. SINGLURUS PRATAMA (SGP)
ซึ่งเป็นบริษัทย่อยที่ประกอบธุรกิจเหมืองถ่านหินในประเทศอินโดนีเซียได้รับรางวัลด้านสิ่งแวดล้อมในปี
2555 ดังนี้

[]

[][]

[]PT. LANNA HARITA INDONESIA (LHI) และ PT. SINGLURUS PRATAMA(SGP)
ซึ่งเป็นบริษัทย่อยในประเทศอินโดนีเซียได้ให้ความสำคัญกับการพัฒนาชุมชน
สังคมและสิ่งแวดล้อมในพื้นที่สัมปทานเหมืองถ่านหินและพื้นที่ใกล้เคียงโดย LHIได้ใช้จ่ายเงินในปี
2555 ไปจำนวน 2,621,825,557 รูเปี๊ยะห์อินโดนีเซีย และ SGP ได้ใช้จ่ายเงินในปี 2555
จำนวน 5,852,675,030 รูเปี๊ยะห์อินโดนีเซีย

ด้านการศึกษาและกีฬา[]

-   LHI ได้บริจาคคอมพิวเตอร์จำนวน 4 ชุดคิดเป็นเงิน 19,200,000
    รูเปี๊ยะห์อินโดนีเซียให้กับโรงเรียนชั้นมัธยมต้นในตำบล SUNGAI SIRING อำเภอซามารินดา
    ประเทศอินโดนีเซีย

-   LHIได้บริจาคเงิน200,000,000 รูเปี๊ยะห์อินโดนีเซียให้กับ COMMITTEE OF NATIONAL
    SPORT เพื่อสนับสนุนการแข่งขันกีฬาต่างๆ ในจังหวัดกาลิมันตันตะวันออก
    ประเทศอินโดนีเซีย[]

-   SGPได้บริจาคเงิน 200,000,000
    รูเปี๊ยะห์อินโดนีเซียเพื่อสนับสนุนการแข่งขันกีฬาประเพณีแห่งชาติ (NATION MULTII-SPORT
    EVENT CELEBRATION IN THE TRADITION OF THEE PON-XVII) ประเทศอินโดนีเซีย

-   SGPได้บริจาคเงิน 73,465,000 รูเปี๊ยห์อินโดนีเซียเพื่อก่อสร้างโรงเรียนอนุบาล MADRASAH
    DINIYAH อำเภอคูเตย ประเทศอินโดนีเซีย[]

-   SGPได้บริจาคเงิน 62,500,000
    รูเปี๊ยะห์อินโดนีเซียเพื่อใช้ในการจัดซื้อเรือยางกู้ภัยให้กับมหาวิทยาลัย
    MULAWARMANประเทศอินโดนีเซีย

-   []SGPได้บริจาคเงิน 24,000,000
    รูเปี๊ยะห์อินโดนีเซียเพื่อสนับสนุนการศึกษาโรงเรียนชั้นมัธยมปลายของหมู่บ้าน SALOK API
    อำเภอคูเตย ประเทศอินโดนีเซีย

-   LHIได้บริจาคเงิน 8,000,000
    รูเปี๊ยะห์อินโดนีเซียเพื่อปรับปรุงอาคารโรงเรียนอนุบาลของหมู่บ้าน PAMPANG
    อำเภอซามารินดา ประเทศอินโดนีเซีย

-   LHIได้บริจาคเงิน11,400,000
    รูเปี๊ยะห์อินโดนีเซียเพื่อใช้ในการก่อสร้างรั้วโรงเรียนอนุบาลของหมู่บ้าน SIDOMULYO
    อำเภอคูเตย ประเทศอินโดนีเซีย

ด้านพัฒนาสังคมและชุมชน

-   []LHI ได้บริจาคเงิน 25,000,000 รูเปี๊ยะห์อินโดนีเซีย
    เพื่อใช้ในการพัฒนาและผลิตอาหารพื้นเมืองที่มีชื่อว่า “TEMPE AND TOFU”
    ของประเทศอินโดนีเซีย

-   LHI ได้บริจาคเงิน 25,500,000 รูเปี๊ยะห์อินโดนีเซีย ให้กับชุมชนหมู่บ้าน SIDOMULYO
    เพื่อใช้ในการพัฒนาและผลิตก๊าซชีวภาพสำหรับใช้ในครัวเรือน

-   []LHI ได้บริจาคเงิน 30,000,000 รูเปี๊ยะห์อินโดนีเซียให้กับ COMMITTEE OF
    RELIGIOUS เพื่อใช้ประกอบพีธีกรรมทางศาสนาและได้บริจาคเงิน 14,421,750
    รูเปียะห์อินโดนีเซียเพื่อจัดซื้ออาหารแจกจ่ายให้กับผู้ประสบอัคคีภัยในอำเภอซามารินดา
    ประเทศอินโดนีเซีย

-   SGPได้บริจาคเงิน 175,000,000 รูเปี๊ยะห์อินโดนีเซีย
    เพื่อช่วยเหลือผู้ประสบภัยจากสะพานถล่มและผู้ประสบภัยน้ำท่วมในอำเภอคูเตย
    ประเทศอินโดนีเซีย

-   SGPได้บริจาคเงิน 61,071,000 รูเปี๊ยะห์อินโดนีเซียเพื่อใช้ก่อสร้างห้องทดลองของหมู่บ้าน
    MARGOMULYO และ ได้บริจาคเงิน 16,750,000 รูเปี๊ยะห์อินโดนีเซีย
    เพื่อใช้ในการฝึกอบรมการเย็บปักถักร้อยให้กับกลุ่มสตรีหมู่บ้าน SUNGAI MARDEKA
    อำเภอคูเตย ประเทศอินโดนีเซีย[]

ด้านสาธารณูปโภค

-   LHIได้บริจาคเงิน 79,835,625
    รูเปี๊ยะห์อินโดนีเซียเพื่อใช้ในการซ่อมแซมและก่อสร้างถนนเข้าหมู่บ้าน TANAH DATAR
    อำเภอคูเตย ประเทศอินโดนีเซีย[]

-   SGPได้บริจาคเงิน 98,571,000 รูเปี๊ยะห์อินโดนีเซียเพื่อใช้ในการก่อสร้างถนนเข้าหมู่บ้าน 2
    แห่งใน AMBARAWANG LOUT - SAMBOJA อำเภอคูเตย ประเทศอินโดนีเซีย

-   []SGPได้บริจาคเงิน 75,000,000
    รูเปี๊ยะห์อินโดนีเซียเพื่อใช้ในการพัฒนาแหล่งน้ำสะอาดสำหรับชุมชนตำบล MENTAWIR อำเภอ
    PENAJAM PASIA UTARA ประเทศอินโดนีเซีย

ด้านสาธารณสุข

-   LHI ได้บริจาคเงิน 49,545,000
    รูเปี๊ยะห์อินโดนีเซียเพื่อใช้ในโครงการตรวจสุขภาพและรักษาโรคภัยไข้เจ็บต่างๆ
    ให้กับชุมชนเด็กและเยาวชนหมู่บ้าน SIDOMULYO, KAMPUNG BARU และ PUTRA LEMBAH
    อำเภอคูเตย ประเทศอินโดนีเซีย

[]การผลิตเอทานอลเพื่อใช้เป็นเชื้อเพลิงของบริษัท ไทย อะโกร เอ็นเนอร์ยี่ จำกัด (มหาชน)
(“ไทยอะโกร”)
ซึ่งเป็นบริษัทย่อยได้วางแผนแก้ไขปัญหาน้ำเสียจากขบวนการผลิตเอทานอลที่อาจจะส่งผลกระทบต่อสิ่งแวดล้อมอย่างครบวงจร
โดยนำน้ำเสียจากขบวนการผลิตเอทานอลที่ผ่านระบบบำบัดและผลิตก๊าซชีวภาพแล้ว ซึ่งยังมี
ธาตุอาหารที่เป็นประโยชน์ต่อพืชไปใช้สำหรับการทำเกษตรกรรมโดยจะไม่มีระบายน้ำเสียจากขบวนการผลิตเอทานอลออกสู่สิ่งแวดล้อมภายนอกอย่างเด็ดขาดภายใต้แนวคิด
ZERO DISCHARGE

ในปี 2555 ไทยอะโกร ได้ใช้จ่ายเงินสนับสนุนกิจกรรมต่างๆ เพื่อส่งเสริมคุณภาพชีวิตของชุมชน
สังคมและสิ่งแวดล้อมอย่างต่อเนื่องอยู่ตลอดเวลา โดยได้ใช้จ่ายในปี 2555 จำนวน 630,000 บาท

ด้านศาสนาและประเพณี

-   []ไทยอะโกรได้บริจาคเงินก่อสร้างกุฎิสงฆ์และร่วมทอดกฐินสามัคคีเพื่อสมทบทุนก่อสร้างอุโบสถ
    หอสวดมนต์และศาลาการเปรียญ ณ วัดวังน้ำโจน วัดใหม่ฉายหิรัญ วัดแจงงาม วัดสระบัวก่ำ
    วัดดงอู่ทอง และวัดดงเชือกพันเจริญ จังหวัดสุพรรณบุรี

[]ด้านการศึกษาและกีฬา

-   ไทยอะโกรได้บริจาคเงินสนับสนุนการศึกษาและการกีฬาให้กับโรงเรียนสระบัวก่ำ
    โรงเรียนแจงงามและโรงเรียนดงเชือกพันเจริญ จังหวัดสุพรรณบุรี

[]ด้านสาธารณสุข

-   ไทยอะโกรได้บริจาคเงินให้โรงพยาบาลส่งเสริมสุขภาพตำบลแจงงาม
    เพื่อให้บริการด้านสาธารณสุขและตรวจสุขภาพให้กับชาวบ้านตำบลแจงงาม อำเภอหนองหญ้าไซ
    จังหวัดสุพรรณบุรี

[]ด้านพัฒนาชุมชนและสิ่งแวดล้อม

-   ไทยอะโกรได้บริจาคเงินเพื่อใช้ในการก่อสร้างถนนสาธารณะให้กับชาวบ้านดงอู่ทอง
    อำเภอด่านช้าง จังหวัดสุพรรณบุรี

-   []ไทยอะโกรได้บริจาคเงินสนับสนุนกองทุนกลางพัฒนาหมู่บ้านหนองหญ้าไซ ตำบลหนองหญ้าไซ
    จังหวัดสุพรรณบุรี

-   ไทยอะโกรได้บริจาคเงินเพื่อใช้ในการปรับปรุงสถานีตำรวจภูธร ด่านช้าง จังหวัดสุพรรณบุรี

-   ไทยอะโกรได้ให้การสนับสนุนการจัดงานกำนันผู้ใหญ่บ้านและร่วมจัดนิทรรศการในงานเทศกาลกินปลา
    กินเห็ด อาหารรสเด็ด อำเภอด่านช้าง จังหวัดสุพรรณบุรี

[]ในปี 2555 บริษัท ลานนารีซอร์สเซส จำกัด (มหาชน)
ได้ใช้จ่ายเงินสนับสนุนกิจกรรมต่างเพื่อส่งเสริมคุณภาพชีวิตของชุมชน สังคม
และสิ่งแวดล้อมอย่างต่อเนื่องอยู่ตลอดเวลา โดยได้ใช้จ่ายเงินในปี 2555 จำนวน 1,097,082.15
บาท

ด้านศาสนาและประเพณี

-   ศูนย์จำหน่ายถ่านหินอยุธยาได้บริจาคเงินสนับสนุนการจัดงานประเพณีสงกรานต์ของวัดเสด็จ
    ประจำปี 2555 และสนับสนุนกิจกรรมรดน้ำดำหัวผู้สูงอายุของตำบลคลองสะแก
    เนื่องในประเพณีสงกรานต์ประจำปี 2555

-   []ศูนย์จำหน่ายถ่านหินอยุธยาได้บริจาคเงินสนับสนุนกิจกรรมกวนข้าวทิพย์ของวัดทองทรงธรรมและวัดเสด็จ
    เนื่องในประเพณีวันวิสาขบูชาปี 2555

-   ศูนย์จำหน่ายถ่านหินอยุธยาได้เข้าร่วมกิจกรรมแห่เทียนพรรษา วัดโตนด วัดมหาพล
    วัดปรีดาราม วัดสระเกษ วัดลาย และวัดจันทร์ จังหวัดพระนครศรีอยุธยา

-   []ศูนย์จำหน่ายถ่านหินอยุธยาได้จัดส่งเจ้าหน้าที่และเครื่องจักรไปล้างทำความสะอาดพระอุโบสถวัดทองทรงธรรม
    จังหวัดพระนครศรีอยุธยา เพื่อเตรียมความพร้อมให้ชาวบ้านได้มาทำบุญในวันออกพรรษา

ด้านการศึกษาและกีฬา

-   []ศูนย์จำหน่ายถ่านหินอยุธยาได้บริจาคเงินเพื่อสนับสนุนการว่าจ้างครูให้กับโรงเรียนวัดทองทรงธรรม
    จังหวัดพระนครศรีอยุธยา

-   ศูนย์จำหน่ายถ่านหินอยุธยาได้มอบทุนการศึกษาให้กับเด็กนักเรียนโรงเรียนวัดละมุดและร่วมกิจกรรมมอบวุฒิบัตรให้นักเรียนชั้นประถมศึกษาตำบลปากจั่น
    จังหวัดพระนครศรีอยุธยา

-   []ศูนย์จำหน่ายถ่านหินอยุธยาได้บริจาคอุปกรณ์ส่งเสริมการศึกษาประกอบด้วยทีวีและเครื่องเล่นดีวีดีให้กับศูนย์เด็กเล็กบ้านกล้วย
    จังหวัดพระนครศรีอยุธยา

-   บริษัท ลานนารีซอร์สเซส จำกัด (มหาชน)
    ได้บริจาคเงินเพื่อสนับสนุนการแข่งขันกีฬาจุฬาลงกรณ์มหาวิทยาลัย-แพรอทสปอร์ตแบดมินตันโอเพ่น
    2555

-   []ศูนย์จำหน่ายถ่านหินอยุธยาได้มอบทุนการศึกษาให้กับเด็กนักเรียนโรงเรียนวัดทองทรงธรรม
    เนื่องในวันสถาปนาโรงเรียนครบรอบ 80 ปี และได้มอบทุนการศึกษาจำนวน 40 ทุน
    ให้กับเด็กนักเรียนโรงเรียนวัดเสด็จ จังหวัดพระนครศรีอยุธยา

-   []ศูนย์จำหน่ายถ่านหินอยุธยาได้จัดส่งเจ้าหน้าที่ไปช่วยสอนการใช้คอมพิวเตอร์ขั้นพื้นฐานให้กับเด็กนักเรียนชั้นประถมศึกษาโรงเรียนวัดทองทรงธรรม
    จังหวัดพระนครศรีอยุธยา

-   ศูนย์จำหน่ายถ่านหินอยุธยาได้มอบพันธุ์ไม้อโศกอินเดียพร้อมทั้งร่วมปลูกต้นไม้กับคณะครูและนักเรียนโรงเรียนวัดทองทรงธรรม
    จังหวัดพระนครศรีอยุธยา

ด้านพัฒนาชุมชนและสิ่งแวดล้อม

-   []ศูนย์จำหน่ายถ่านหินอยุธยาได้จัดส่งเครื่องจักรไปทำความสะอาดถนนเส้นบ่อโพง-นครหลวงและบริเวณใกล้เคียงเพื่อลดปริมาณฝุ่นละอองและมลภาวะบนท้องถนน

-   []ศูนย์จำหน่ายถ่านหินอยุธยาได้เข้าร่วมกิจกรรมโครงการ “คืนโรงเรียนให้ลูกหลาน
    สานสัมพันธ์ชุมชน”
    ซึ่งตลาดหลักทรัพย์แห่งประเทศไทยร่วมกับบริษัทสมาชิกในสมาคมบริษัทจดทะเบียนไทยจัดขึ้นเพื่อฟื้นฟูโรงรียนที่ประสบภัยน้ำท่วมในเขตอำเภอเสนา
    จังหวัดพระนครศรีอยุธยา

-   ศูนย์จำหน่ายถ่านหินอยุธยาได้จัดส่งเจ้าหน้าที่และเครื่องจักรไปติดตั้งสะพานเหล็กเพื่อใช้ชาวบ้านใช้สัญจรข้ามคลองชลประทาน
    ตำบลคลองสะแก อำเภอนครหลวง จังหวัดพระนครศรีอยุธยา

-   []บริษัท ลานนารีซอร์สเซส จำกัด (มหาชน)
    ได้บริจาคเงินเพื่อสนับสนุนกิจกรรมคอนเสิร์ตการกุศล MUSEUM OF LOVE
    ของคณะพาณิชย์ศาสตร์และการบัญชี
    มหาวิทยาลัยธรรมศาตร์เพื่อนำเงินไปมอบให้กับสถานสงเคราะห์ เด็กอ่อน จังหวัดปทุมธานี

-   []ศูนย์จำหน่ายถ่านหินอยุธยาได้ให้การสนับสนุนและเข้าร่วมกิจกรรม
    “โครงการประชาอาสาปลูกป่า 800 กล้า 80 พรรษามหาราชินี ตำบลบางระกำ
    อำเภอนครหลวง จังหวัดพระนครศรีอยุธยา

ด้านสาธารณสุข

-   ศูนย์จำหน่ายถ่านหินอยุธยาได้เข้าร่วมกิจกรรมในโครงการ “ปันน้ำใจ ให้เลือด ช่วยชีวิต”
    เพื่อเฉลิมพระเกียรติ 80 พรรษามหาราชินีพร้อมทั้งนำพนักงานของบริษัทฯ
    เข้าร่วมบริจาคเลือดด้วย

-   []ศูนย์จำหน่ายถ่านหินอยุธยาได้บริจาครถจักรยาน
    เพื่อนำไปเป็นของรางวัลในงานกาชาดจังหวัดพระนครศรีอยุธยาประจำปี 2555

-   ศูนย์จำหน่ายถ่านหินอยุธยาได้เข้าร่วมกิจกรรมผู้สูงอายุ ณ
    โรงพยาบาลส่งเสริมสุขภาพประจำตำบลคลองสะแก
    พร้อมทั้งนำอาหารว่างไปเลี้ยงผู้สูงอายุมอบอุปกรณ์การออกกำลังกายให้กับผู้สูงอายุ

-   []บริษัท ลานนารีซอร์สเซส จำกัด (มหาชน)
    ได้บริจาคเงินเพื่อสนับสนุนการแข่งขันโบว์ลิ่งการกุศลเพื่อนำเงินไปจัดซื้อเครื่องมือแพทย์ให้กับโรงพยาบาล
    ค่ายทหารและกิจกรรมการกุศลต่างๆ

-   บริษัท ลานนารีซอร์สเซส จำกัด (มหาชน)
    ได้บริจาคเงินให้มูลนิธิธรรมเพื่อชีวิตแห่งประเทศไทย
    เพื่อสนับสนุนโครงการช่วยเหลือเด็กผู้ติดเอดส์จากแม่สู่ลูก